GREEK SUPREME COURT DECISION

Decision ID: 564/2024
Decision Number: 564
Decision Year: 2024
Department: Ποινικό (ΣΤ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεωργία Κατσιμαγκλή, Προεδρεύουσα Αρεοπαγίτη, (σύμφωνα με την υπ' αριθμ. 323/2023 πράξη της Προέδρου του Αρείου Πάγου), Ελένη Μπερτσιά, Διονύσιο Παλλαδινό, Παναγιώτα Πασσίση και Κωνσταντίνα Νάκου - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 7 Νοεμβρίου 2023, με την παρουσία του Αντεισαγγελέως του Αρείου Πάγου Βασίλειου Παππαδά (γιατί κωλύεται η Εισαγγελέας) και του Γραμματέως Χαράλαμπου Αθανασίου, για να δικάσει την αίτηση της αναιρεσείουσας - κατηγορουμένης Α. Λ. του Ι., κατοίκου ..., που εμφανίστηκε χωρίς πληρεξούσιο δικηγόρο, για αναίρεση της υπ'αριθμ. ΖΤ779/2023 αποφάσεως του Τριμελούς Πλημμελειοδικείου Αθηνών. Με υποστηρίζοντα την κατηγορία τον Ε. Σ. του Π., κάτοικο ..., που δεν εμφανίστηκε. Το Τριμελές Πλημμελειοδικείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και η αναιρεσείουσα - κατηγορούμενη ζητεί την αναίρεση αυτής, για τους λόγους που αναφέρονται στην υπ' αριθμ. πρωτ. 3163/25-4-2023 αίτησή της αναιρέσεως, η οποία καταχωρίστηκε στο οικείο πινάκιο με τον αριθμό 426/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης της ανωτέρω αναιρεσείουσας-κατηγορουμένης.

Judges: Γεωργία Κατσιμαγκλή, , Ελένη Μπερτσιά, Διονύσιο Παλλαδινό, Παναγιώτα Πασσίση, Κωνσταντίνα Νάκου - Εισηγήτρια

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ ΣΤ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεωργία Κατσιμαγκλή, Προεδρεύουσα Αρεοπαγίτη, (σύμφωνα με την υπ' αριθμ. 323/2023 πράξη της Προέδρου του Αρείου Πάγου), Ελένη Μπερτσιά, Διονύσιο Παλλαδινό, Παναγιώτα Πασσίση και Κωνσταντίνα Νάκου - Εισηγήτρια, Αρεοπαγίτες. Συνήλθε σε δημόσια συνεδρίαση στο Κατάστημά του στις 7 Νοεμβρίου 2023, με την παρουσία του Αντεισαγγελέως του Αρείου Πάγου Βασίλειου Παππαδά (γιατί κωλύεται η Εισαγγελέας) και του Γραμματέως Χαράλαμπου Αθανασίου, για να δικάσει την αίτηση της αναιρεσείουσας - κατηγορουμένης Α. Λ. του Ι., κατοίκου ..., που εμφανίστηκε χωρίς πληρεξούσιο δικηγόρο, για αναίρεση της υπ'αριθμ. ΖΤ779/2023 αποφάσεως του Τριμελούς Πλημμελειοδικείου Αθηνών. Με υποστηρίζοντα την κατηγορία τον Ε. Σ. του Π., κάτοικο ..., που δεν εμφανίστηκε. Το Τριμελές Πλημμελειοδικείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και η αναιρεσείουσα - κατηγορούμενη ζητεί την αναίρεση αυτής, για τους λόγους που αναφέρονται στην υπ' αριθμ. πρωτ. 3163/25-4-2023 αίτησή της αναιρέσεως, η οποία καταχωρίστηκε στο οικείο πινάκιο με τον αριθμό 426/2023. Αφού άκουσε Τον Αντεισαγγελέα, που πρότεινε να απορριφθεί ως ανυποστήρικτη η κρινόμενη αίτηση αναίρεσης της ανωτέρω αναιρεσείουσας-κατηγορουμένης.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' και δ'του ΚΠοινΔ, ο εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους, με κλήση που επιδίδεται, σύμφωνα με τα άρθρα 155-162 του ΚΠοινΔ και μέσα στην προθεσμία του άρθρου 166 του ΚΠοινΔ στο ακροατήριο του Αρείου Πάγου, ενώ κατά τη διάταξη της παρ. 3 εδ. α' του ιδίου άρθρου, οι διάδικοι παρίστανται στη συζήτηση με συνήγορο. Περαιτέρω, κατά το άρθρο 514 εδ. α' του ΚΠοινΔ, αν δεν εμφανισθεί ο αναιρεσείων η αναίρεσή του απορρίπτεται ως ανυποστήρικτη. Από τις διατάξεις αυτές, σε συνδυασμό με εκείνη της παρ. 3 του ανωτέρω άρθρου 512 προκύπτει ότι, αν κατά τη συζήτηση της αίτησης αναίρεσης δεν εμφανισθεί στο ακροατήριο του Αρείου Πάγου ο αιτών την αναίρεση, δηλαδή δεν εμφανισθεί προσηκόντως με συνήγορο ή δεν εκπροσωπηθεί από συνήγορο, ή αν εμφανισθεί αυτοπροσώπως χωρίς ο ίδιος να είναι δικηγόρος, οπότε θεωρείται ως μη εμφανιζόμενος (ΑΠ 567/2018), εφόσον κλητεύθηκε νόμιμα και εμπρόθεσμα, σύμφωνα με τα άρθρα 155 έως 162 του ΚΠοινΔ και μέσα στην προθεσμία που ορίζει το άρθρο 166 του ΚΠοινΔ, για να παραστεί, η αίτηση αναίρεσης απορρίπτεται και καταδικάζεται ο αναιρεσείων, κατά το άρθρο 578 του ΚΠοινΔ, στα δικαστικά έξοδα. Τέλος, κατά το ίδιο, ως άνω, άρθρο 514 εδ. δ' του ΚΠοινΔ: "Κατ' εξαίρεση, ακόμη και αν δεν εμφανισθεί ο αναιρεσείων, ο Άρειος Πάγος αυτεπαγγέλτως: α) παραθέτει το σχετικό άρθρο του ποινικού νόμου, που εφαρμόσθηκε στην προσβαλλόμενη απόφαση, αν αυτό δεν έχει παρατεθεί σε αυτή, ή έχει παρατεθεί εσφαλμένα και β) εφαρμόζει αυτεπαγγέλτως τον επιεικέστερο νόμο που ισχύει μετά τη δημοσίευση της απόφασης (άρθρο 511)". Στην προκειμένη περίπτωση, από το από 11-5-2023 αποδεικτικό επίδοσης του Επιμελητή της Εισαγγελίας του Αρείου Πάγου Λ. Χ., προκύπτει ότι επιδόθηκε στην αναιρεσείουσα, με παράδοση στο σύνοικο πατέρα της Ι. Λ., νόμιμα και εμπρόθεσμα, σύμφωνα με τις διατάξεις των άρθρων 155 παρ. 1 εδ. α' και 166 παρ. 1 η κλήση με αριθ. 426/2023 του Εισαγγελέα του Αρείου Πάγου, για να παραστεί (η αναιρεσείουσα) δια συνηγόρου στο ακροατήριο του Δικαστηρίου τούτου κατά την αναφερόμενη στην αρχή της παρούσας δικάσιμο της 7-11-2023, προκειμένου να υποστηρίξει την αίτησή της με αριθ. 3163//25-4-2023 για αναίρεση της απόφασης ΖΤ 779/28-2-2023 του Τριμελούς Πλημμελειοδικείου Αθηνών, με την οποία κηρύχθηκε ένοχη για την αξιόποινη πράξη της παραβίασης δικαστικής απόφασης κατ' εξακολούθηση και της επιβλήθηκε χρηματική ποινή 50 ημερησίων μονάδων προς 45 ευρώ η κάθε ημερήσια μονάδα. Η αναιρεσείουσα, όμως, εμφανίσθηκε στο ακροατήριο του Δικαστηρίου τούτου αυτοπροσώπως χωρίς συνήγορο, κατά την, ως άνω, δικάσιμο, όταν η υπόθεση εκφωνήθηκε στη σειρά της από το οικείο έκθεμα, οπότε θεωρείται ως μη εμφανισθείσα. Κατά συνέπεια, εφόσον κλητεύθηκε νόμιμα και εμπρόθεσμα, όπως προαναφέρθηκε, για να παραστεί στο ακροατήριο του Δικαστηρίου τούτου και δεν συντρέχει περίπτωση αυτεπάγγελτης εφαρμογής επιεικέστερου νόμου, πρέπει να απορριφθεί η κρινόμενη αίτηση αναίρεσης και να επιβληθούν στην αναιρεσείουσα τα δικαστικά έξοδα της προκειμένης ποινικής διαδικασίας (άρθρο 578 παρ. 1 ΚΠοινΔ), όπως ορίζεται, ειδικότερα, στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει τη με αριθμό 3163/25-4-2023 αίτηση της Α. Λ. για αναίρεση της απόφασης ΖΤ 779/28-2-2023 του Τριμελούς Πλημμελειοδικείου Αθηνών. Επιβάλλει στην αναιρεσείουσα τα έξοδα της προκειμένης ποινικής διαδικασίας, τα οποία ανέρχονται στο ποσό των διακοσίων πενήντα (250) ευρώ. Κρίθηκε και αποφασίσθηκε στην Αθήνα στις 16 Ιανουαρίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 9 Απριλίου 2024. Η ΠΡΟΕΔΡΕΥΟΥΣΑ ΑΡΕΟΠΑΓΙΤΗΣ Ο ΓΡΑΜΜΑΤΕΑΣ << Επιστροφή Πρωτότυπο κείμενοΑξιολογήστε αυτήν τη μετάφρασηΤα σχόλιά σας θα χρησιμοποιηθούν για τη βελτίωση της Μετάφρασης Google

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρο 514 εδ. α', άρθρου 512, άρθρο 166, άρθρο 578, άρθρο 514 εδ. δ', άρθρο 511, άρθρων 155 παρ. 1 εδ. α', άρθρο 578 παρ. 1, άρθρα 155 έως 162, άρθρο 514, άρθρων 155
Article Codes: ΠΚ
Law References: nan
Total Articles Cited: 13

DATES MENTIONED: 25-4-2023|11-5-2023|7-11-2023|28-2-2023|07-11-2023|16-01-2024|09-04-2024

SOURCE: https://areiospagos.gr/nomologia/apofaseis_DISPLAY.asp?cd=P43ZIDMT58Z8L3XVENL6Y4DRTWYAMM&apof=564_2024&info=ΠΟΙΝΙΚΕΣ -  ΣΤ